|  |
| --- |
|  |
|  |
|  |
|  |

Kokeilu lausuntoyhteenvedon tuottamisesta tekoälyn avulla -hankesuunnitelma

[1 Rahoituksen hakija ja hankkeen toteuttaja 2](#_Toc152928691)

[2 Hankkeen tausta ja tarve 2](#_Toc152928692)

[3 Hankkeen kuvaus (työn toteutus) 3](#_Toc152928693)

[4 Tavoitteet ja visio 3](#_Toc152928694)

[5 Aikataulu 3](#_Toc152928695)

[6 Tulokset ja vaikuttavuus 4](#_Toc152928696)

[7 Kustannusarvio ja rahoitussuunnitelma 4](#_Toc152928697)

[8 Jatko 4](#_Toc152928698)

[9 Riskit 4](#_Toc152928699)

[10 Viestintä 4](#_Toc152928700)

# Rahoituksen hakija ja hankkeen toteuttaja

Rahoitusta hakee valtioneuvoston kanslia, joka toteuttaa hankkeen. Demopalvelun toimittaa SiloGenAI Oy.

## Verkosto

Kokeiluun osallistuu oikeusministeriöstä lainvalmistelun ja kuulemisen kehittämiseen liittyviä vastuuhenkilöitä sekä Sitran asiantuntijoita. Muista ministeriöistä mukana on lainvalmisteluhankkeiden vastuuvalmistelijat, jotka testaavat demopalvelun käyttöä. Verkoston avulla varmistetaan, että työssä on riittävä lainvalmisteluun liittyvä osaaminen ja ymmärrys ja kokeilussa rakennetaan demopalvelu, joka vastaa lainvalmistelijoiden tarpeita.

Mukana olevat organisaatiot ja vastuuhenkilöt on kuvattu alla olevassa taulukossa.

|  |  |  |
| --- | --- | --- |
| **Organisaatio** | **Vastuuhenkilö** | **Vastuuhenkilön yhteystieto** |
| Valtioneuvoston kanslia | Kari Laine (omistaja) | kari.laine@gov.fi |
| Helena Kostin Mansi (projektipäällikkö) | helena.kostinmansi@gov.fi |
| SiloGenAI Oy | Jukka Korpi (omistaja) | jukka.korpi@silo.ai |
| Jouni Luoma (projektipäällikkö) | jouni.luoma@silo.ai |
| Sitra | Satu Salminen | satu.salminen@sitra.fi |
| Oikeusministeriö | Susanna Siitonen | susanna.siitonen@gov.fi |
| Jyrki Jauhiainen | jyrki.jauhiainen@gov.fi |

# Hankkeen tausta ja tarve

Viranomaisten tulee kuulla keskeisiä sidosryhmiä ja yksityishenkilöitä valmistelun aikana. Kuulemisen avulla pyritään selvittämään erilaisia näkökohtia ja vaikutuksia valmisteltavasta asiasta sekä sen käytännön toteuttamismahdollisuuksia. Kuulemisella pyritään avoimeen ja rakentavaan vuorovaikutukseen valmistelijoiden, sidosryhmien ja yksityishenkilöiden välillä. Yksi tapa toteuttaa kuulemista on kirjalliset lausuntokierrokset: viranomainen pyytää lausuntoja asian valmisteluun liittyviltä sidosryhmiltä (yhteisöt, yritykset, järjestöt, yksityishenkilöt) ja he antavat kirjallisia lausuntoja valmisteltavasta olevasta asiasta. Vuodesta 2014 lähtien oikeusministeriö on tarjonnut lausuntopalvelu-verkkopalvelua kirjallisten lausuntokierrosten toteuttamisen tueksi. Palvelu on siirtymässä valtioneuvoston kanslian vastuulle ja samassa yhteydessä ollaan uudistamassa järjestelmä ja verkkopalvelu. Yksi kehittämiskohteista lausuntokierroksilla on tulosten analysoinnin ja raportoinnin kehittäminen siten, että se veisi vähemmän aikaa ja vaatisi vähemmän valmistelijoiden työtä. Kokeilun avulla kokeillaan, voisiko tekoäly auttaa analysoimaan lausuntoja ja tuottamaan lausuntoyhteenvedon, mikä vähentäisi valmistelijoiden työtä ja nopeuttaisi lausuntokierrosten toteuttamista.

Tarpeena on myös vahvistaa strategista autonomiaa ja varmistaa, että lainvalmistelijat ja muut viranomaisten valmistelijat voivat jatkossakin perustaa työskentelynsä kotimaisesti tuotettuihin digitaalisiin ratkaisuihin. Palvelun tulee tukea strategisen autonomian tavoitetta mahdollisessa tulevassa tuotantovaiheessa. Lisäksi tarpeen on kokeilla demopalvelun rakentamisessa avoimella lisenssillä julkaistua Suomessa kehitettyä kielimallia. Tämä mahdollistaa myös yksityisiä innovointeja ja sitä kautta edistää yksityisiä TKI-panostuksia.

# Hankkeen kuvaus (työn toteutus)

SiloGenAI Oy toteuttaa demopalvelun. Ensimmäinen versio on käytettävissä 29.2.2024 mennessä ja lopullinen 30.6.2024. Toteutus tehdään kehityssprintteinä ja etenemistä seurataan VNK:n ja SiloGenAI Oy:n viikkopalavereissa.

Kokeilun työvaiheet ovat seuraavat:

* Design sprint: Määritetään vaatimukset, toiminnallisuudet ja datalähteet. (Joulu-tammikuu)
* Alustavan demoversion kehittäminen (tammi-helmikuu)
  + Tiedon lukeminen ja esikäsittely rajatulla entiteettijoukolla
  + Tarvittavan demokäyttöliittymän rakentaminen
  + Tiedon käsittely ja tallentaminen tietokantaan rajatulla datajoukolla
  + Kielimallin hyödyntäminen sellaisenaan yhteenvetojen luomiseen ilman erillistä hienosäätämistä
* Lopullisen version kehittäminen (maalis-kesäkuu)
  + tiedon lukeminen ja esikäsittely laajennetulla entiteettijoukolla
  + Mallin opetusdatan luominen iteroiden
  + Kielimallin hienosäätäminen

# Tavoitteet ja visio

Kokeilun tavoitteena on kokeilla lausuntoyhteenvetojen tuottamista tekoälyn avulla. Visiona on tulevaisuus, jossa lainvalmistelijoilla on käytettävissään tehokkaat ja kotimaisesti tuotetut digitaaliset ratkaisut työn tekemisen tukena. Tekoälyä hyödynnetään lainvalmistelussa mm. tiedon keräämisessä, yhdistämisessä, analysoimisessa ja tiivistämisessä. Kokeilun päätyttyä valtioneuvostossa nähdään tekoälyn mahdollisuudet lausuntojen käsittelyssä ja voidaan päättää, miten tekoälyä hyödynnetään lausuntojen käsittelyssä.

# Aikataulu

Kokeilu käynnistyy joulukuussa 2023 ja päättyy 30.6.2023 mennessä. Aikataulu on kuvattu alla olevassa kuvassa.



# Tulokset ja vaikuttavuus

Kokeilun tuloksena syntyy demopalvelu, jonka avulla lainvalmistelijat voivat tuottaa lausuntoyhteenvetoja. Testaajien ja muiden osallistujien havainnot ja kokemukset kootaan yhteen. Niitä hyödynnetään lausuntopalvelun uudistamisen valmistelussa, kun pohditaan, millaisia kustannuksia ja hyötyjä tekoälyn hyödyntäminen aiheuttaisi lausuntokierrosten toteuttamisessa. Kokeilussa saatuja oppeja voidaan hyödyntää erityisesti lainvalmisteluun liittyvässä kehittämisessä, esimerkiksi kun pohditaan tekstien tiivistämistä ja käsittelyä. Opeista kerrotaan avoimesta myös ministeriöiden tekoälyverkostolle ja muille julkishallinnon toimijoille.

# Kustannusarvio ja rahoitussuunnitelma

Rahoitus muodostuu Sitralta saadusta rahoituksesta ja kustannukset aiheutuvat SiloGenAI Oy:n työstä. Kustannusarvio on kuvattu kustannusraportointilomakkeella.

Valtioneuvoston kanslian sekä ministeriöiden henkilöstö osallistuu kokeiluun virkatyönä.

Hankkeen kokonaisrahoitustarve: 62 198,40 €

Sitralta haettava rahoitus: 62 198,40 €

Rahoituksen hakijan omarahoitusosuuden määrä: 0 €

# Jatko

Kokeilun jälkeen päätetään mahdollisen tuotantoversion käyttöönotosta. Sen toteuttaminen kuuluu VNK:n vastuulla olevalle lausuntopalvelun uudistushankkeelle.

# Riskit

Keskeisimmät riskit ja niihin liittyvät toimenpiteet ovat:

1. Ei kyetä tuottamaan demoratkaisua, joka täyttää lainvalmistelijoiden tarpeet.

* Pidetään oikeusministeriön vastuuhenkilöt ja ministeriöiden lainvalmistelujohtajat tietoisina etenemisestä, osallistetaan heitä työhön
* Pyydetään testaajia ministeriöiden lainvalmistelujohtajien kautta
* Järjestetään testaajille kick off -tilaisuus ja työpalavereja, jotta he sitoutuvat kokeilun työhön.

1. VNK:n vastuuhenkilöiltä puuttuu tekoälyyn liittyvää osaamista.
   * VNK:n omistaja ja projektipäällikkö osallistuvat aktiivisesti työhön kokeilevalla ja oppivalla asenteella.
   * Sitran vastuuhenkilö, jolla on tekoälyosaamisesti, osallistuu aktiivisesti työhön ja tukee VNK:n vastuuhenkilöitä omalla osaamisellaan.
2. Demopalvelu rakennetaan siten, ettei tuotantoversio ole järkevällä tavalla toteutettavissa valtioneuvoston ympäristöön.
   * Pidetään VNK:n kokonaisarkkitehtuurin tiimi tietoisena etenemisestä, osallistetaan heitä työhön.

# Viestintä

VNK:n kokeilun omistaja vastaa kokeilun viestinnästä erityisesti ulkoisten sidosryhmien kysymyksiin. Projektipäällikkö viestii kokeilusta tarvittaville sidosryhmille:

* + Kokeilun käynnistyttyä Kampuksessa sekä ainakin OM:n kuulemisoppaan työryhmälle, ministeriöiden lainvalmistelujohtajille, ja ministeriöiden digivalmentajille.
  + Kokeilun etenemisestä VNHY:n johdolle ja tietotoimialan johtoryhmälle sekä ministeriöiden tekoälyverkostolle.
  + Kokeilun päätyttyä tuloksista ja johtopäätöksistä ainakin ministeriöiden tekoälyverkostolle, ministeriöiden lainvalmistelujohtajille, VNHY:n yhteistyöneuvottelukunnalle sekä VNHY:n yksiköille.

|  |  |
| --- | --- |
| Liitteet | Kustannusarvio |
| Jakelu |  |
| Tiedoksi |  |